Ruhnu ajalugu
Ruhnu ajalugu algab saare kerkimisega merest pärast Balti jääpaisjärv lõppu. Ajutine inimasustus tekkis Ruhnus kiviajal ja püsiv viikingiajal. Edasistel sajanditel on saar eri aegadel olnud mitmete riikide (Kuramaa piiskopkond, Kuramaa hertsogiriik, Rootsi, Venemaa keisririik ja lõpuks Eesti Vabariik) koosseisus. Saart asustasid teadaolevalt vähemalt alates 14. sajandist järjepidevalt rootslased, kes evakueeriti Rootsi 1943.–1944. aastal. Teise maailmasõja ajal ja järel muutus seega saare asustus täielikult, sealsed uuselanikud olid esialgu suures osas pärit Saaremaalt ja Kihnust, ent hiljem on saare elanikkond veel korduvalt vahetunud.